'Ai, Carmela!', un clàssic del teatre contemporani, arriba al Centre Cultural Mario Monreal
01 de juny 2022

![](/media/1rofs13g/c_aicarmela.jpg?width=850&height=566.9886363636364)

Este dissabte, 4 de juny, l'obra de teatre _Ai, Carmela!_, un clàssic del teatre contemporani, arriba al Centre Cultural Mario Monreal. Es tracta d'una tragicomèdia del dramaturg valencià José Sanchis Sinisterra, presentada per la Companyia Teatre Micalet. Esta activitat està programada pel departament de Cultura de l'Ajuntament de Sagunt.

_Ai, Carmela!_ narra la història de Paulino i Carmela, dos artistes de varietats despistats, interpretats per Josep Manel Casany i Pilar Almería, que durant la guerra civil espanyola travessen la línia del front i entren en territori del bàndol nacional. Obligats per la guarnició de Belchite, per a salvar la vida, hauran de fer una funció per als soldats i un grup de presos de les brigades internacionals.

Esta funció, que és apta per a tots els públics, s'interpreta en valencià i té una duració aproximada de 105 minuts. El preu de l'entrada és de 7 euros, i es pot adquirir en [**www.servientradas.com**](https://www.servientradas.com/espectaculo/AYUNTAMIENTO_DE_SAGUNTO/3/viva-llama.html).

*   [](http://www.facebook.com/sharer.php?u=https://aytosagunto.es/va/actualitat/teatre-ai-carmela-sagunt-2022-06-01/ "Facebook")
*   [](http://twitter.com/share?url=https://aytosagunto.es/va/actualitat/teatre-ai-carmela-sagunt-2022-06-01/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/teatre-ai-carmela-sagunt-2022-06-01/ "Linked In")
*   [](mailto:?body=https://aytosagunto.es/va/actualitat/teatre-ai-carmela-sagunt-2022-06-01/)